pythainlp/thai-financial-dataset huggingface dataset:
รายงานคณะกรรมการตรวจสอบ

คณะกรรมการตรวจสอบ ปฏิบัติงานตามขอบเขตหน้าที่และความรับผิดชอบที่กรรมการบริษัทฯ
มอบหมาย โดยในปี พ.ศ. 2551 ได้มีการประชุม 12 ครั้ง
กรรมการเข้าประชุมครบองค์ประชุมทุกครั้ง ในการประชุมแต่ละครั้งจะติดต่อ
เริ่มจากโรงพยาบาลเอกชล ไปจบที่โรงพยาบาลเอกชล 2

การประชุมร่วมกับผู้บริหารระดับสูง ผู้อำนวยการโรงพยาบาล ผู้ตรวจสอบบัญชี
เป็นประจำตามแผนที่กำหนด นอกจากนี้ งานเยือนหน่วยปฏิบัติงานต่างๆ ที่สำคัญ
จะมอบหมายให้กรรมการตรวจสอบแยกกันปฏิบัติ

ผลการปฏิบัติงานของคณะกรรมการตรวจสอบ มีสาระสำคัญทั้งนี้ คือ

-   การบริหารงานด้านกำกับดูแลกิจการที่ดี เป็นไปตามหลักการที่กำหนด
    และปฏิบัติหน้าที่ตามกฎบัตร มีความโปร่งใส มีความเสมอภาค เน้นคุณธรรมและจริยธรรม
    เพื่อสร้างความเชื่อมั่นแก่ผู้ถือหุ้น และไม่พบรายการขัดแย้งทางผลประโยชน์

-   การจัดทำงบการเงิน ได้มีการพิจารณาสอบทานงบการเงินรายไตรมาส
    และงบการเงินประจำปี 2551 ร่วมกับฝ่ายบริหาร และร่วมกับผู้ตรวจสอบบัญชี
    เพื่อความมั่นใจพบว่ารายงานทางการเงินได้จัดทำขึ้นอย่างถูกต้องเพียงพอตามมาตรฐานทางบัญชี

-   การปฏิบัติว่าด้วยกฎเกณฑ์ภาครัฐ กรรมการตรวจสอบได้ทวนสอบและเสนอแนะ
    ฝ่ายบริหารได้ปฏิบัติตามกฎหมายที่เกี่ยวข้อง เช่น กฎ พระราชบัญญัติต่างๆ
    ของกระทรวงสาธารณสุขและหน่วยงานที่เกี่ยวข้อง กฎหมายมหาชน
    กฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์

-   การประเมินปัจจัยความเสี่ยง ฝ่ายบริหารดำเนินงานระบบป้องกันความเสี่ยง
    เรียงอันดับจากความจำเป็นที่อาจจะส่งผลกระทบรุนแรงต่อการดำเนินธุรกิจของบริษัทฯ
    เป็นไปตามแนวทางการบริหารความเสี่ยง
    กรรมการตรวจสอบได้สอบทานนโยบายแนวทางการปฏิบัติงาน
    ความคืบหน้าของการบริหารความเสี่ยงเพื่อเพิ่มประสิทธิภาพการปฏิบัติงาน
    และเกิดความเชื่อมโยงกับการควบคุมภายใน

-   ระบบการตรวจสอบภายใน
    คณะกรรมการตรวจสอบได้พิจารณาแผนของหน่วยงานตรวจสอบภายในประจำปี 2551
    ติดตามรายงานในประเด็นที่สำคัญอย่างต่อเนื่อง เพื่อป้องกันความเสี่ยง
    ลดความเสี่ยงที่อาจจะเกิดขึ้น
    และเพื่อขยายขอบข่ายการควบคุมภายในและการตรวจสอบภายในให้ครอบคลุม
    ทั้งโรงพยาบาลเอกชลและเครือข่าย

-   พิจารณาคัดเลือกและเสนอแต่งตั้งบริษัท สอบบัญชีธรรมนิติ จำกัด เป็นผู้สอบบัญชีของบริษัทฯ
    และค่าตอบแทนสำหรับปี 2552 เป็นเงิน 750,000 บาท นำเสนอต่อคณะกรรมการบริษัทฯ

คณะกรรมการตรวจสอบพิจารณาแล้วเห็นว่า บริษัท โรงพยาบาลเอกชล จำกัด (มหาชน)
ถือนโยบายการกำกับดูแลกิจการที่ดี และการบริหารความเสี่ยงเป็นสำคัญ
มีระบบการตรวจสอบภายในเป็นอิสระเพียงพอ และการควบคุมภายในด้านงานบริการรักษาคนไข้
มีคุณภาพเป็นมาตรฐาน ISO : 2000 และ HA ไม่พบข้อบกพร่อง
หรือรายงานผิดปกติที่เป็นสาระสำคัญ การปฏิบัติงานเป็นไปตามข้อกำหนดและกฎเกณฑ์
การเปิดเผยข้อมูล การจัดทำงบการเงินเป็นไปตามมาตรฐานทางบัญชี

ในนามคณะกรรมการตรวจสอบ

( นายวิชัย เทพเฉลิม )

ประธานกรรมการตรวจสอบ

วันที่ 2 มีนาคม 2551
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2551

บริษัท โรงพยาบาลเอกชล จำกัด (มหาชน)
10. การควบคุมภายใน

ในประชุมคณะกรรมการบริษัทฯ ครั้งที่ 250 เมื่อวันที่ 17 กุมภาพันธ์ 2552
มีการพิจารณาประเมินผลความเพียงพอและความเหมาะสมของระบบการควบคุมภายในของบริษัทฯ ปี
2551 ซึ่งในการประชุมฯ ครั้งนี้คณะกรรมการตรวจสอบเข้าร่วมประชุมฯทุกท่าน
ซึ่งคณะกรรมการบริษัทฯ มีความเห็นว่า ระบบการควบคุมภายในของบริษัทฯ
ได้มีการพัฒนาอย่างต่อเนื่อง เพราะถือว่าเป็นเรื่องสำคัญ
การพัฒนาบุคลากรระดับปฏิบัติงานเรื่องการควบคุมภายใน
ได้ดำเนินงานอย่างต่อเนื่องที่จะสามารถติดตามควบคุมดูแลการดำเนินงานของบริษัทฯ
ให้สามารถป้องกันทรัพย์สินของบริษัทฯ จากการที่ผู้บริหารนำไปใช้โดยมิชอบ หรือโดยไม่มีอำนาจได้
และในปี 2551 บริษัทฯ ไม่พบข้อบกพร่องเกี่ยวกับระบบการควบคุมภายในที่เป็นนัยสำคัญ
ที่จะส่งผลกระทบต่อผลการดำเนินงาน และรายงานทางการเงินของบริษัทฯ
5. ทรัพย์สินที่ใช้ในการประกอบธุรกิจ

  ---------------------------------- ---------------- --------------------------------- ---------------------- ----------------------------
  รายการ                             มูลค่าตามบัญชีสุทธิ    ลักษณะกรรมสิทธิ์                                             วงเงินของภาระหลักประกันทรัพย์สิน

  ที่ดิน                                12,806,300.00    ส่วนหนึ่งใช้เป็นหลักประกันเบิกเงินเกินบัญชี                          30 ล้านบาท

  อาคารและส่วนประกอบ                  247,628,025.21                                                            

  ที่ดิน                                48,000,000.00                                                             

  อาคารและส่วนประกอบ                  337,701,976.02   ใช้เป็นหลักประกันเงินกู้ยืม                                      300 ล้านบาท

  งานระหว่างก่อสร้างและติดตั้ง             117,665.55                                                                

  เครื่องมือและอุปกรณ์ทางการแพทย์          70,733,024.25    เป็นของบริษัท                                               -

  อุปกรณ์สำนักงานและเครื่องตกแต่งและติดตั้ง   50,892,986.37    เป็นของบริษัท                                               -

  ยานพาหนะ                           5,102,826.84     เป็นของบริษัท                                               

  งานระหว่างก่อสร้างและติดตั้ง             0.00             เป็นของบริษัท                                               -

  รวม                                772,982,804.24                                                            
  ---------------------------------- ---------------- --------------------------------- ---------------------- ----------------------------
11. รายการระหว่างกัน

(1) ในระหว่างปี 2551 บริษัทฯ ไม่มีการทำรายการที่เกี่ยวโยงกัน/รายการระหว่างกัน
ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทย

 (2) มาตรการและขั้นตอนในการอนุมัติการทำรายการระหว่างกัน

บริษัทฯ
มีมาตรการและขั้นตอนในการอนุมัติการทำรายการระหว่างกันตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(กลต.) และ ข้อกำหนดของตลาดหลักทรัพย์แห่งประเทศไทย โดยรายการที่เกี่ยวโยงกัน
จะต้องได้รับความเห็นชอบจากคณะกรรมการบริษัทฯ และ/หรือที่ประชุมผู้ถือหุ้น
แล้วแต่กรณีตามข้อกำหนด

 (3) นโยบายและแนวโน้มการทำรายการระหว่างกันในอนาคต

บริษัทฯปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทยอย่างเคร่งครัด
และดำเนินการด้วยความโปร่งใสตามนโยบายการกำกับดูแลกิจการที่ดีของบริษัทฯ
7. ข้อพิพาททางกฎหมาย

บริษัทฯ ไม่มีข้อพิพาททางกฎหมายที่มีผลกระทบด้านลบต่อสินทรัพย์ของบริษัทฯ ที่มีมูลค่าสูงกว่าร้อยละ
5 ของส่วนของผู้ถือหุ้น ณ วันที่ 31 ธันวาคม 2551
1. ปัจจัยความเสี่ยง

ความตกต่ำทางเศรษฐกิจของโลกครั้งนี้ เป็นปรากฏการณ์ที่ทุกคนได้สัมผัสกันก่อนล่วงหน้าหลายเดือน
แต่หลังจากเกิดวิกฤติการณ์การเงินในสหรัฐอเมริกา
ได้ส่งผลกระทบต่อองค์กรทุกระดับทำให้ทุกคนต้องรัดเข็มขัด และหันมาประหยัดค่าใช้จ่าย

ภาพรวมการดำเนินธุรกิจของกลุ่มโรงพยาบาล ยังไม่มีปัญหาเรื่องสภาพคล่อง ส่วนใหญ่ที่ผ่านมา
ผู้ประกอบการจะกู้เงินภายในประเทศมากกว่า ความสามารถในการชำระหนี้ยังดำเนินไปตามปกติ
อย่างไรก็ตามบางบริษัท ก็ต้องปรับกลยุทธ์ ปรับแผนการลงทุนใหม่
โดยหันมาจับตลาดในประเทศมากขึ้น

ในปี 2551 รพ.เอกชล 2 ได้มีการทำพิธีเปิดโรงพยาบาลเมื่อเดือนพฤศจิกายนอย่างเป็นทางการ
การขยายงานนี้ก็เพื่อ แบ่งเบาภาระความหนาแน่นของผู้มาใช้บริการรักษาที่โรงพยาบาลเอกชล
ถนนพระยาสัจจา โรงพยาบาลเอกชลไม่ได้รับผลกระทบจากวิกฤติเศรษฐกิจมากนัก
เนื่องจากผู้มาใช้บริการสม่ำเสมอ ตระหนัก และใส่ใจในสุขภาพร่างกาย เพื่อให้มีสุขภาพดี
มีคุณภาพชีวิตที่สมบูรณ์ ผู้ใช้บริการจึงคงศรัทธา เชื่อถือ
ในการดูแลรักษาของแพทย์ผู้เชี่ยวชาญในเครือของโรงพยาบาลเอกชล
และมาตรฐานการรักษาพยาบาลก็เป็นอีกหนึ่งที่ได้รับการดูแลอย่างใกล้ชิด

สำหรับโรงพยาบาลเอกชล 2 เป็นปีแรกที่ได้รับอนุมัติโควต้า โครงการประกันสังคม
โดยที่โรงพยาบาลเอกชล ถนนพระยาสัจจา ก็ยังรับผู้ป่วยในโครงการประกันสังคมควบคู่กันไปด้วย
ผลตอบรับยังไม่เป็นไปตามเป้าหมาย
เพราะผู้ใช้บริการของโครงการประกันสังคมยังเทความสนใจมาที่โรงพยาบาลเอกชลทำให้สถานที่ก็ยังคับคั่ง
หนาแน่นที่จอดรถไม่เพียงพอ ทำให้เกิดการบริหารจัดการเรื่องเตียงรับผู้ป่วยตามลำดับความสำคัญ
และความต้องการ

ในปีนี้ โรงพยาบาลเอกชล 2 เริ่มปฏิบัติการในการจัดทำมาตรฐาน ISO เพื่อขอการรับรอง
และประสบความสำเร็จได้ผ่านการรับรองมาตรฐาน ISO 9001 : 2000 ของ BVQI
ขณะเดียวกันการซ่อมแซมตกแต่งภายในของอาคารบริหารที่โรงพยาบาลเอกชล 2 ก็เสร็จสิ้นแล้ว
และได้มีการโยกย้ายบุคลากรมาทำงานที่อาคารนี้ ซึ่งเป็นอาคาร 4 ชั้น ประกอบด้วยห้องอาหาร
แผนกโภชนาการ และร้านขายของสะดวกใช้ ไว้อำนวยความสะดวกเช่นกัน

สิ่งหนึ่งที่เห็นได้ชัด คือจำนวนผู้ป่วยนอกก็เริ่มเพิ่มขึ้น อาคารรับผู้ป่วยในก็เปิดให้บริการรักษาได้ทั้งชั้น
4 และชั้น 5 ความพร้อมด้านอื่นๆ ก็ทยอยสมบูรณ์มากขึ้น

ปลายปี 2551 เราทุกคนตระหนักถึงปัญหาวิกฤติในภาคการเงินครั้งใหญ่
สิ่งที่ตามมาอย่างหลีกเลี่ยงไม่ได้คือภาวะเศรษฐกิจซบเซา การบริโภคสินค้าที่ฟุ่มเฟือย
หรือการท่องเที่ยว คงเป็นตัวเลขที่จำเป็นต้องลดลง แต่การรักษาเป็นสิ่งที่ขาดไม่ได้
และเป็นปัจจัยที่สำคัญของชีวิต ความเสี่ยงของเศรษฐกิจประเภทนี้คงมีผลกระทบน้อย
แต่รายได้เป็นเรื่องที่ต้องเฝ้าระวัง เนื่องจากภาวะเงินสดของผู้มาใช้บริการอาจลดลง
แต่ธุรกิจของเราก็ยังมีลูกค้าในกลุ่มระดับกลาง ผู้ใช้สิทธิประกันชีวิต กลุ่มกองทุนเงินทดแทน
กลุ่มผู้ดูแลสุขภาพอย่างต่อเนื่อง และกลุ่มผู้ใช้สิทธิประกันสังคม

ผลกระทบจากวิกฤติเศรษฐกิจคงเกิดขึ้นในช่วงหนึ่ง
ทางโรงพยาบาลจะมีแผนงานจัดการแก้ไขปัญหาต่างๆ เช่นกัน
แต่คงไม่มีใครตอบได้ว่าจะยังมีความเสี่ยง
และภัยอันตรายจะเกิดขึ้นกับเศรษฐกิจอีกหรือไม่เพราะความพยายามคาดการณ์ภายใต้สภาวการณ์ที่มีความไม่แน่นอน
คือความเสี่ยงอย่างหนึ่ง แต่การปรับลดค่าใช้จ่ายที่ไม่จำเป็น
ก็ถือเป็นมาตรการหนึ่งที่โรงพยาบาลเอกชลจะใช้เพื่อลดปัจจัยความเสี่ยงต่อไป
ส่วนที่ 1

ข้อมูลสรุป ( Executive Summary )

 

บริษัท โรงพยาบาลเอกชล จำกัด (มหาชน) เริ่มก่อตั้งขึ้นมาในรูปของบริษัทจำกัด เมื่อปี 2521
โดยทุนจดทะเบียนเริ่มแรก 22 ล้านบาท เพื่อประกอบธุรกิจสถานพยาบาล
และเริ่มเปิดให้บริการเมื่อปี 2523 ให้บริการรักษาโรคทั่วไป ป้องกันโรค สร้างเสริมสุขภาพ
และฟื้นฟูสุขภาพ ทั้งผู้ป่วยในและผู้ป่วยนอก ตลอด 24 ชั่วโมง
มีคณะแพทย์ผู้เชี่ยวชาญเฉพาะทางหลายสาขา พร้อมเครื่องมือและอุปกรณ์การแพทย์ที่ทันสมัย
ด้วยบุคลากรที่มีความพร้อม จึงสามารถให้บริการรักษาพยาบาลได้กับผู้ป่วยเกือบทุกประเภท

ปี 2535 เป็นบริษัทจดทะเบียนในตลาดหลักทรัพย์แห่งประเทศไทย
และได้จดทะเบียนแปรสภาพเป็นบริษัท มหาชน จำกัด เมื่อวันที่ 1 เมษายน 2537
โดยมีทุนจดทะเบียนทั้งสิ้น 125,000,000 บาท แบ่งเป็นหุ้นสามัญ จำนวน 12,500,000 หุ้น
มีมูลค่าหุ้นละ 10 บาท

ปี 2548 บริษัทฯ ได้พิจารณาขยายการลงทุนโดยซื้อทรัพย์สินของบริษัท ศุภมิตรเวชการ จำกัด มูลค่า
310 ล้าน บาท และได้รับโอนกรรมสิทธิ์ทรัพย์สินดังกล่าวเรียบร้อยเมื่อเดือนธันวาคม 2548

ปี 2549 บริษัทฯ ได้ขยายกิจการงานให้บริการโดยการก่อตั้งโรงพยาบาลเอกชล 2
ซึ่งเริ่มเปิดให้บริการตั้งแต่วันที่ 20 พฤศจิกายน 2549 โดยให้บริการตรวจรักษาผู้ป่วยนอก
และเปิดรับผู้ป่วยในจำนวน 100 เตียง ทำให้โรงพยาบาลทั้ง 2 แห่ง
มีจำนวนเตียงที่สามารถรองรับผู้ป่วยใน รวมทั้งสิ้น 362 เตียง

ปี 2550 โรงพยาบาลเอกชลได้รับการรับรองมาตรฐานคุณภาพโรงพยาบาล (HA หรือ Hospital
Accreditation) จากสถาบันพัฒนาและรับรองคุณภาพโรงพยาบาล (พรพ.) กระทรวงสาธารณสุข
เมื่อวันที่ 12 มีนาคม 2550 นอกจากนี้โรงพยาบาลเอกชล 2 ได้รับรางวัลดีเด่นประจำปี 2550
ประเภทส้วมสาธารณะในโรงพยาบาล เมื่อวันที่ 30 กันยายน 2550 จากศูนย์อนามัยที่ 3 ชลบุรี
กรมอนามัย กระทรวงสาธารณสุข

ปี 2551 โรงพยาบาลเอกชล 2 ได้ผ่านการรับรองมาตรฐานระบบคุณภาพ ISO 9001:2000 จาก
Bureau Veritas Quality International เมื่อวันที่ 16 กรกฎาคม 2551

ทั้งนี้ โรงพยาบาลเอกชลอยู่ระหว่างการเตรียมความพร้อม
เพื่อรองรับการตรวจประเมินมาตรฐานคุณภาพโรงพยาบาล (Hospital Re–accreditation)
จากสถาบันพัฒนาและรับรองคุณภาพโรงพยาบาล (พรพ.) กระทรวงสาธารณสุข

ณ วันที่ 31 ธันวาคม 2551 บริษัทฯ มีสินทรัพย์รวม 985.41 ล้านบาท เพิ่มขึ้นจากปีก่อน 10.57
ล้านบาท ประกอบด้วย สินทรัพย์หมุนเวียนลดลง 0.53 ล้านบาท และสินทรัพย์ไม่หมุนเวียนเพิ่มขึ้น
11.11 ล้านบาท, หนี้สินรวม 310.17 ล้านบาท ลดลง 32.41 ล้านบาท, ส่วนของผู้ถือหุ้นรวม
675.25 ล้านบาท เพิ่มขึ้นจากปีก่อน 42.98 ล้านบาท

สำหรับผลการดำเนินงาน ณ สิ้นปี 2551 รายได้ค่ารักษาพยาบาล 880.31
ล้านบาทเพิ่มขึ้นจากปีก่อน 111.93 ล้านบาท, ต้นทุนค่ารักษาพยาบาล 703.23 ล้านบาท
เพิ่มขึ้นจากปีก่อน 55.04 ล้านบาท, ค่าใช้จ่ายในการบริหาร 88.56 ล้านบาท เพิ่มขึ้นจากปีก่อน
15.88 ล้านบาท, กำไรสุทธิ 65.67 ล้านบาท เพิ่มขึ้นจากปีก่อน 30.49 ล้านบาท
และกำไรต่อหุ้นปี 2551 เท่ากับ 5.25 บาท เพิ่มขึ้นจากปีก่อน 2.44 บาท
ส่วนที่ 2

การรับรองความถูกต้องของข้อมูล

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว และด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสด ของบริษัทและบริษัทย่อยแล้ว

(2) บริษัทเป็นผู้รับผิดชอบต่อการจัดให้มีระบบการเปิดเผยข้อมูลที่ดี เพื่อให้แน่ใจว่า
บริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อย อย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทเป็นผู้รับผิดชอบต่อการจัดให้มีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2552
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นางพจนา มาโนช เป็นผู้ลงลายมือชื่อกำกับเอกสารนี้ ไว้ทุกหน้าด้วย
หากเอกสารใดไม่มีลายมือชื่อของ นางพจนา มาโนช กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ - สกุล ตำแหน่ง ลายมือชื่อ

1. นายอภิรักษ์ วานิช ประธานกรรมการ

2. นางพจนา มาโนช รองประธานกรรมการ

3. นายสุชา นิมมานนิตย์ กรรมการ

ชื่อ - สกุล ตำแหน่ง ลายมือชื่อ

ผู้รับมอบอำนาจ นางพจนา มาโนช รองประธานกรรมการ
รายงานคณะกรรมการตรวจสอบ

รอบปี 2552 คณะกรรมการตรวจสอบ ได้รับมอบหมายภารกิจ
จากคณะกรรมการบริษัทโรงพยาบาลเอกชล จำกัด (มหาชน)
ในการกำกับดูแลให้โรงพยาบาลเอกชล และโรงพยาบาลเอกชล 2
มีการดำเนินการตรวจสอบภายใน เพื่อช่วยเพิ่มประสิทธิภาพ
และประสิทธิผลการทำงานของคณะกรรมการหน่วยงานบริหาร บริการต่างๆ ให้บรรลุวัตถุประสงค์
และเป้าหมายที่กำหนดไว้ ซึ่งจะส่งผลต่อการประกอบการโดยรวมของบริษัทฯ
โดยเฉพาะให้ข้อเสนอแนะ หรือคำปรึกษา เพื่อควบคุมความเสี่ยง

คณะกรรมการตรวจสอบ ได้ปฏิบัติภาระหน้าที่ตามข้อกำหนดของตลาดหลักทรัพย์แห่งประเทศไทย
โดยมีนัยสำคัญ ดังนี้คือ

1.  กำกับดูแลการปฏิบัติงานของสำนักงานตรวจสอบภายใน
    ให้มีระบบการควบคุมภายในตรงตามแผนที่กำหนด
    คณะกรรมการตรวจสอบมีความเห็นว่าการควบคุมภายในของบริษัทฯ มีความเพียงพอ
    และมีประสิทธิผล

2.  สนับสนุนสำนักงานตรวจสอบภายใน ให้พัฒนาขีดความสามารถของทีมงานให้เข้มแข็งยิ่งขึ้น
    ตามมาตรฐานคุณภาพบริการ HA (Hospital Accreditation)

3.  พิจารณาสอบทานงบการเงินร่วมกับผู้สอบบัญชีภายนอก เพื่อความถูกต้องและความน่าเชื่อถือ
    ของรายงานทางการเงินเป็นระยะๆ สม่ำเสมอ ก่อนเสนอคณะกรรมการบริษัทฯ
    เพื่อนำส่งตลาดหลักทรัพย์แห่งประเทศไทย

4.  ส่งเสริมสนับสนุนให้มีการบริหารจัดการ ตามหลักบรรษัทภิบาลที่ดี มีความโปร่งใส
    ถูกต้องทุกขั้นตอน อย่างต่อเนื่อง

5.  คณะกรรมการตรวจสอบ พิจารณาคัดเลือกผู้สอบบัญชีและค่าสอบบัญชี ประจำปี 2553 แล้ว
    เพื่อนำเสนอต่อคณะกรรมการบริษัทฯ ให้ขออนุมัติที่ประชุมผู้ถือหุ้นประจำปี 2553
    แต่งตั้งผู้สอบบัญชี สังกัดบริษัทสอบบัญชีธรรมนิติ จำกัด และกำหนดค่าสอบบัญชีจำนวน 770,000
    บาท

ในนามคณะกรรมการตรวจสอบ

( นายวิชัย เทพเฉลิม )

ประธานกรรมการตรวจสอบ

วันที่ 8 มีนาคม 2553
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2552

บริษัท โรงพยาบาลเอกชล จำกัด (มหาชน)
9. การควบคุมภายใน

ในการประชุมคณะกรรมการบริษัทฯ ครั้งที่ 257 เมื่อวันที่ 22 กุมภาพันธ์ 2553
มีการพิจารณาประเมินผลความเพียงพอและความเหมาะสมของระบบการควบคุมภายในของบริษัทฯ ปี
2552 ซึ่งในการประชุมฯ ครั้งนี้คณะกรรมการตรวจสอบเข้าร่วมประชุมฯทุกท่าน
ซึ่งคณะกรรมการบริษัทฯ มีความเห็นว่า ระบบการควบคุมภายในของบริษัทฯ
ได้มีการพัฒนาอย่างต่อเนื่อง เพราะถือว่าเป็นเรื่องสำคัญ
การพัฒนาบุคลากรระดับปฏิบัติงานเรื่องการควบคุมภายใน
ได้ดำเนินงานอย่างต่อเนื่องที่จะสามารถติดตามควบคุมดูแลการดำเนินงานของบริษัทฯ
ให้สามารถป้องกันทรัพย์สินของบริษัทฯ จากการที่ผู้บริหารนำไปใช้โดยมิชอบ หรือโดยไม่มีอำนาจได้
และในปี 2552 บริษัทฯ ไม่พบข้อบกพร่องเกี่ยวกับระบบการควบคุมภายในที่เป็นนัยสำคัญ
ที่จะส่งผลกระทบต่อผลการดำเนินงาน และรายงานทางการเงินของบริษัทฯ
5. ทรัพย์สินที่ใช้ในการประกอบธุรกิจ

  ---------------------------------- ---------------- --------------------------------- ---------------------- ----------------------------
  รายการ                             มูลค่าตามบัญชีสุทธิ    ลักษณะกรรมสิทธิ์                                             วงเงินของภาระหลักประกันทรัพย์สิน

  ที่ดิน                                12,806,300.00    ส่วนหนึ่งใช้เป็นหลักประกันเบิกเงินเกินบัญชี                          30 ล้านบาท

  อาคารและส่วนประกอบ                  235,127,715.30                                                            

  ที่ดิน                                48,000,000.00                                                             300 ล้านบาท

  อาคารและส่วนประกอบ                  326,795,632.40   ใช้เป็นหลักประกันเงินกู้ยืม                                      

  งานระหว่างก่อสร้างและติดตั้ง             7,108,452.29                                                              

  เครื่องมือและอุปกรณ์ทางการแพทย์          65,566,544.25    เป็นของบริษัท                                               -

  อุปกรณ์สำนักงานและเครื่องตกแต่งและติดตั้ง   44,807,146.31    เป็นของบริษัท                                               -

  ยานพาหนะ                           4,299,101.97     เป็นของบริษัท                                               -

  งานระหว่างก่อสร้างและติดตั้ง             5,049,477.77     เป็นของบริษัท                                               -

  รวม                                749,560,370.29                                                            
  ---------------------------------- ---------------- --------------------------------- ---------------------- ----------------------------
10. รายการระหว่างกัน

(1) ในระหว่างปี 2552 บริษัทฯ ไม่มีการทำรายการที่เกี่ยวโยงกัน/รายการระหว่างกัน
ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทย

 (2) มาตรการและขั้นตอนในการอนุมัติการทำรายการระหว่างกัน

บริษัทฯ
มีมาตรการและขั้นตอนในการอนุมัติการทำรายการระหว่างกันตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(กลต.) และ ข้อกำหนดของตลาดหลักทรัพย์แห่งประเทศไทย โดยรายการที่เกี่ยวโยงกัน
จะต้องได้รับความเห็นชอบจากคณะกรรมการบริษัทฯ และ/หรือที่ประชุมผู้ถือหุ้น
แล้วแต่กรณีตามข้อกำหนด

 (3) นโยบายและแนวโน้มการทำรายการระหว่างกันในอนาคต

บริษัทฯปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทยอย่างเคร่งครัด
และดำเนินการด้วยความโปร่งใสตามนโยบายการกำกับดูแลกิจการที่ดีของบริษัทฯ
6. ข้อพิพาททางกฎหมาย

บริษัทฯ ไม่มีข้อพิพาททางกฎหมายที่มีผลกระทบด้านลบต่อสินทรัพย์ของบริษัทฯ ที่มีมูลค่าสูงกว่าร้อยละ
5 ของส่วนของผู้ถือหุ้น ณ วันที่ 31 ธันวาคม 2552
เอกสารแนบ 2

รายละเอียดการดำรงตำแหน่งของกรรมการ ผู้บริหาร

และผู้มีอำนาจควบคุมของบริษัทในบริษัทที่เกี่ยวข้อง

ข้อมูลการดำรงตำแหน่งของผู้บริหารและผู้มีอำนาจควบคุมของบริษัทในบริษัทที่เกี่ยวข้อง

A = ประธานกรรมการบริษัท, B = กรรมการบริษัท, C = กรรมการบริหาร, D = ผู้บริหาร,

E = ที่ปรึกษา / คณะกรรมการที่ปรึกษา

X = ประธานกรรมการตรวจสอบ, Y = กรรมการตรวจสอบ, Z = กรรมการอิสระ

  -------------------------------------------------------------------------------------------------------------------------------------------------------------
                          *พลโทเผด็จ   นายสุวิน    นางธัญญาภรณ์   นางชญาน์ณัณท์   นายปรัชญา   นายพีระพงษ์      พันเอกอรรถพล   นายวิบูลย์   นายสุรพล   นางสาวศิริการย์   นายณัฐพงษ์
                          จารุจินดา     ไกรภูเบศ   ไกรภูเบศ      เขื่อนพันธ์      เลวัน       กิติเวชโภคาวัฒน์   ศรีสังวาลย์      พจนาลัย    เพชรกลึง   พัฑฒิวีระนนท์      เขื่อนพันธ์
  ----------------------- ----------- --------- ------------ ------------ ---------- -------------- ------------- --------- --------- -------------- ----------
  บมจ. บิวตี้ คอมมูนิตี้         A,Z         B,C,D     B,C,D        B,C,D        B,C,D      X,Z            Y,Z           Y,Z       C,D       C,D            C,D

  บจ. อินเตอร์เนชั่นแนล                                                                  B                                                               
  ไลเซนนิ่ง                                                                                                                                            

  บจ. บิสิเนส โค้ช แอนด์                                                                 D                                                               
  คอนซัลติ้ง                                                                                                                                            

  บจ. บี.ที.ซี. พาร์ท เซ็นเตอร์                                                            B                                                               

  บจ.                                                                                                             B                                  
  เอเซียเหมืองแร่อุตสาหกรรม                                                                                                                              
  -------------------------------------------------------------------------------------------------------------------------------------------------------------
-   ไม่มี
ข้อพิพาททางกฎหมาย

ณ วันที่ 31 ธันวาคม 2555
บริษัทไม่มีข้อพิพาททางกฎหมายซึ่งอาจก่อให้เกิดผลเสียหายต่อบริษัทสูงกว่าร้อยละ 5
ของส่วนของผู้ถือหุ้น
และไม่มีข้อพิพาททางกฎหมายอื่นที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ
รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทเป็นผู้รับผิดชอบต่องบแสดงฐานะทางการเงินของบริษัท บิวตี้ คอมมูนิตี้ จำกัด
(มหาชน) รวมถึงข้อมูลสารสนเทศทางการเงินที่ปรากฏในรายงานประจำปี
ซึ่งจัดทำขึ้นตามหลักการบัญชีที่มีการรับรองทั่วไปของประเทศไทย
รวมทั้งให้มีการเปิดเผยข้อมูลที่สำคัญอย่างเพียงพอ
เพื่อให้เป็นประโยชน์ต่อผู้ถือหุ้นและนักทุนทั่วไปอย่างโปร่งใส

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานและรายงานผลการปฏิบัติงานในงบแสดงฐานะทางการเงินต่อคณะกรรมการบริษัท
และความเห็นของคณะกรรมการตรวจสอบเกี่ยวกับเรื่องนี้ปรากฎในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทมีความเห็นว่าระบบควบคุมภายในของบริษัทมีความโปร่งใส
และสามารถสร้างความเชื่อมั่นได้ว่างบแสดงฐานะทางการเงินของบริษัท บิวตี้ คอมมูนิตี้ จำกัด
(มหาชน) สำหรับปีสิ้นสุดวันที่ 31 ธันวาคม 2555 มีความเชื่อถือได้ โดยถือปฏิบัติ
ตามมาตรฐานการบัญชีที่รับรองทั่วไป

[] []

(พลโทเผด็จ จารุจินดา) (นายสุวิน ไกรภูเบศ )

  ประธานกรรมการบริษัท ประธานเจ้าหน้าที่บริหาร

รายงานคณะกรรมการตรวจสอบ

คณะกรรมการตรวจสอบของบริษัท บิวตี้ คอมมูนิตี้ จำกัด (มหาชน)
ประกอบด้วยคณะกรรมการอิสระจำนวน 3 ท่านประกอบด้วย

1.  นายพีระพงษ์ กิติเวชโภคาวัฒน์ ประธานกรรมการตรวจสอบ

2.  พันเอกอรรถพล ศรีสังวาลย์ กรรมการตรวจสอบ

3.  นายวิบูลย์ พจนาลัย กรรมการตรวจสอบ

โดยกรรมการตรวจสอบทั้ง 3 ท่าน
มีคุณสมบัติครบถ้วนตามที่ประกาศตลาดหลักทรัพย์แห่งประเทศไทยเรื่องคุณสมบัติและขอบเขตการดำเนินของคณะกรรมการตรวจสอบ
(ฉบับที่ 2) พ.ศ.2552

ทั้งนี้ในปี 2555 คณะกรรมการตรวจสอบได้จัดให้มีการประชุมทั้งสิ้น 6
ครั้งและคณะกรรมการตรวจสอบได้ปฎิบัติหน้าที่ด้วย ความรอบคอบ และใช้ความรู้
ความสามารถตามขอบเขต หน้าที่ และความรับผิดชอบตามที่ได้รับมอบหมายอย่างเป็นอิสระ
ร่วมเป็นฝ่ายบริหาร ผู้ตรวจสอบภายใน และผู้สอบบัญชี
เพื่อประโยชน์ต่อผู้มีส่วนได้เสียทุกฝ่ายอย่างเท่าเทียมกัน สรุปสาระสำคัญ

1. สอบทานความถูกต้องของงบการเงินรายไตรมาส และประจำปี 2555 ของบริษัท
ความเพียงพอของการเปิดเผยข้อมูล
เพื่อให้มั่นใจว่าระบบบัญชีและรายงานทางการเงินจัดทำขึ้นตามหลักการบัญชีที่รับรองทั่วไป
และมีการเปิดเผยข้อมูลอย่างเพียงพอ ครบถ้วน และเชื่อมั่น

2. สอบทานระบบควบคุมภายใน
และการตรวจสอบภายในเพื่อความมั่นใจว่าบริษัทมีระบบความคุมภายในและการตรวจสอบภายในที่มีความเหมาะสม
เพียงพอ และมีประสิทธิภาพ

3.
สอบทานการปฎิบัติการของบริษัทให้เป็นไปตามแนวทางที่กำหนดไว้ของกฎหมายว่าด้วยหลักทรัพย์และตลาดหลักทรัพย์,ข้อกำหนดของตลาดหลักทรัพย์
และกฎหมายอื่นที่เกี่ยวข้องกับธุรกิจของบริษัทที่ได้กำหนดไว้

4. สอบทานความเพียงพอและประสิทธิผลของระบบการบริหารความเสี่ยง

5. กำกับดูแลให้บริษัทดำเนินการตามหลักการกำกับดูแลกิจการที่ดี
เพื่อให้การดำเนินงานเป็นไปอย่างโปร่งใส
รวมถึงการเปิดเผยรายการที่เกี่ยวโยงกันหรือรายการที่อาจมีความขัดแย้งทางผลประโยชน์

6. พิจารณาเสนอแต่งตั้ง และเสนอค่าตอบแทนผู้สอบบัญชีของบริษัท
เพื่อนำเสนอขออนุมัติต่อที่ประชุมผู้ถือหุ้น

จาการตรวจสอบระบบควบคุมภายใน คณะกรรมการตรวจสอบมีความเห็นว่า
บริษัทมีระบบการควบคุมภายในโดยรวมอยู่ในเกณฑ์ที่ดี
มีการรายงานข้อมูลทางการเงินเป็นไปตามหลักการบัญชีที่รับรองทั่วไป มีการเปิดเผยข้อมูลที่เพียงพอ
การบริหารความเสี่ยงที่เพียงพอเหมาะสม มีการกำกับดูแลกิจการที่ดีโปร่งใสและเชื่อถือได้
รวมทั้งมีการปรับปรุงระบบการปฏิบัติงานให้มีคุณภาพที่ดีขึ้นอย่างต่อเนื่อง

[]

( นายพีระพงษ์ กิติเวชโภคาวัฒน์ )

ประธานกรรมการตรวจสอบ